61962J0005
ΑΠΌΦΑΣΗ ΤΟΥ ΔΙΚΑΣΤΗΡΙΟΥ
της 14ης Δεκεμβρίου 1962 (
*1
)
Αντικείμενο της υποθέσεως:
α)
Οι μεν προσφυγές 5/62 έως 11/62 έχουν ως αντικείμενο:
1)
την ακύρωση, δυνάμει του άρθρου 35 της Συνθήκης ΕΚΑΧ, σιωπηρής αποφάσεως της Ανωτάτης Αρχής, με την οποία αρνείται να ανακαλέσει το αίτημά της να της γνωστοποιηθούν τα τιμολόγια ηλεκτρικής ενέργειας που κατανάλωσαν οι προσφεύγουσες, άλλως να επικυρώσει το αίτημα αυτό με τη μορφή αποφάσεως απευθυνόμενης σε όλες τις επιχειρήσεις του ίδιου κλάδου ·
2)
την ακύρωση, δυνάμει του άρθρου 33 της Συνθήκης ΕΚΑΧ των ατομικών αποφάσεων της Ανωτάτης Αρχής με τις οποίες επιτάσσει τις προσφεύγουσες να της γνωστοποιήσουν τα τιμολόγια ηλεκτρικής ενέργειας που επιτρέπουν εξακρίβωση της ποσότητας σε τόνους που δήλωσαν οι προσφεύγουσες και χρησιμεύει ως βάση για την εξισωτική εισφορά.
β)
Οι δε προσφυγές 13/62, 14/62 και 15/62 έχουν ως αντικείμενο την ακύρωση, δυνάμει του άρθρου 33 της Συνθήκης ΕΚΑΧ, των ατομικών αποφάσεων της Ανωτάτης Αρχής που επιτάσσουν τις προσφεύγουσες να της γνωστοποιήσουν τα τιμολόγια ηλεκτρικής ενέργειας που επιτρέπουν εξακρίβωση των ποσοτήτων σε τόνους που δήλωσαν οι προσφεύγουσες επιχειρήσεις και χρησιμεύουν ως βάση για την εξισωτική εισφορά.
Διατακτικό της αποφάσεως:
ΤΟ ΔΙΚΑΣΤΗΡΙΟ
1)
Απορρίπτει ως απαράδεκτες τις ασκηθείσες βάσει του άρθρου 35 της Συνθήκης προσφυγές κατά παραλείψεως.
2)
Απορρίπτει ως αβάσιμες τις προσφυγές ακυρώσεως των αποφάσεων της Ανωτάτης Αρχής της 23ης Φεβρουαρίου 1962.
Πρόταση του γενικού εισαγγελέα:
Ταυτίζεται με το διατακτικό.
(
*1
)	Γλώσσα διαδικασίας: η ιταλική.